Na osnovu člana 105 stav 5 Zakona o turizmu (,, Sl. list CG “ br. 61/10, 40/11 i 53/11), a u vezi sa članom 32 stav 1 tačka 7 i 13 Zakona o lokalnoj samoupravi ( ,,Sl. list RCG“ br. 42/03, 28/04, 75/05 i 13/6 i ,, Sl. CG “ br. 88/09, 3/10, 38/12 i 10/14) i člana 42 Statuta opštine Rožaje (,,Sl. list CG – Opštinski propisi “ br. 9/11), Skupština opštine Rožaje, na sjednici održanoj dana 24.12.2015.godine, **d o n i j e l a j e**

**O D L U K U**

**o minimalno tehničkim uslovima za ambulantno pružanje jednostavnih**

**ugostiteljskih usluga**

Član 1

Ovom Odlukom propisuju se minimalno-tehnički uslovi za pružanje jednostavnih ugostiteljskih usluga izvan ugostiteljskog objekta-ambulantno (u daljem tekstu: ambulantno), na teritoriji opštine Rožaje.

Član 2

Ambulantno se može usluživati jelo u konfekcionisanom stanju, pripremljeno od originalno proizvedene, upakovane i deklarisane hrane, koja zahtijeva samo brzu tehničku obradu bez ikakve prethodne pripreme ( hamburgeri, viršle, kobasice, salame, palačinke i sl.), kao i poslastice, bezalkoholna pića i napici.

Član 3

Za ambulantno pružanje jednostavnih ugostiteljskih usluga, moraju biti ispunjeni sljedeći minimalno-tehnički uslovi:

* obezbijeđeno najmanje 2 m2 prostora;
* obezbijeđen radni sto, odnosno pult od nerđajućeg materijala, izdignut iznad zemlje najmanje jedan metar;
* rashladni uređaj dovoljnog kapaciteta za lako kvarljivu hranu;
* odgovarajući elementi koji obezbjeđuju čuvanje hrane i sitnog inventara higijenski ispravnim uslovima;
* obezbijeđen pribor i papirni ubrusi ze jednokratnu upotrebu;
* obezbijeđen priključak na vodovodnu mrežu ili rezervoar za vodu;
* ukoliko nije moguć priključak na kanalizacionu mrežu obezbijeđen rezervoar za otpadne vode;
* obezbijeđeno korišćenje toaleta za zaposlena lica putem ugovora sa vlasnikom objekta u neposrednoj blizini;
* preduzete odgovarajuće protivpožarne mjere;
* prostor dovoljno osvijetljen ako se usluge pružaju noću;
* dokaz o upisu u registar objekata za promet hrane kod Ministarstva zdravlja.

Član 4

Jednostavne ugostiteljske usluge mogu se pružiti ambulantno, uz prethodno odobrenje za postavljanje pulta organa lokalne uprave Sekretarijata za planranje, uređenje prostora i zaštite životne sredine, odnosno lokalne uprave, za objekte na njenom području.

Član 5

Ova Odluka stupa na snagu osmog dana objavljivanja u ,,Službenom listu Crne Gore – Opštinski propisi“ .

Broj: 330

Rožaje, 28.12.2015.godine

SKUPŠTINA OPŠTINE ROŽAJE

Predsjednik,

Husein Kurtagić, prof., s.r.